Styremøte HeOK 05.02.2019

Tilstede: Martin, Marius, Unni, Jon Arve, Anders (ref)  
Forfall:  
Skypemøte

Sak 8.19 Referat forrige møte

* Martin har deltatt på kompetansehelga. NOF har tatt alle kostnader i forbindelse med samlingen.

Sak 9.19 Informasjonssaker

* Arbeidsgruppa som jobber med koordinering av Hedmark og Oppland o-kretser har hatt møte. De har antatt at NOOREG vil gå over til Sør-Trøndelag o-krets. Videre ble det diskutert regionprinsipper. På Opplandssiden vil det ikke være aktuelt å dele opp i regioner.

Kretstinget i Oppland gikk enstemming inn for å jobbe videre med prosessen for å se på en sammenslåing med HeOK til en felles krets.  
Mjøs-O eies juridisk av HeOK og det er naturlig at en ny sammenslått krets eier Mjøs-O.

Økonomisk har HeOK en beholdning på ca 400 000 kr, som er ca 100 000 kr mer enn OpOK.

* NOOREG har ønske om å slå seg sammen med Sør-Trøndelag o-krets før sommeren 2019. Martin undersøker med NOF hvordan denne prosessen praktisk vil være. Det må undersøkes:
  + Tidspunkt, er det begrensinger knyttet til årsskifte, sesong etc
  + Egenkapital
  + NOF sin rolle

Sak 10.19 Tiltaksplan

* Mange aktiviteter er uforutsette pga mulig frafall fra klubbene i NOOREG.
* Hvilke planer har jenteprosjektet?
* Hovedløpssamling på Savalen 22.-23. juni?
* Audun Fingarsen tar på seg oppgaven som Hovedløpsansvarlig også i 2019.

Sak 11.19 Økonomi

* Årsregnskapet er sendt til revisorene
* Momskompensasjon til Mjøs-O er betalt
* Booket møterom til kretstinget
* Budsjett 20191
  + KM-medaljer for 2019 er kjøpt inn, Martin teller over.
  + Ungdomstiltak/-trening flyttes til Hovedløpsposten.

Sak 12.19 Kretsting

* Innkommende saker
  + Aktivitetsplan
  + Lagskontigent
  + Arbeid knyttet til eventuell sammenslåing av HeOK og OpOK.

Sak 13. 19 Eventuelt

* Hedmark Idrettskrets arrangerer informasjonsmøte angående fordelingsnøkkelen for aktivitetsstøtte mellom idrettskretsen og Fylkeskommunen 7. mars.  
  *Ettertekst: Anders ble forhindret fra å stille her.*